CELEX: 32018D0998
Language: fi
Date: 2018-07-12 00:00:00
Title: Komission täytäntöönpanopäätös (EU) 2018/998, annettu 12 päivänä heinäkuuta 2018, päätöksen 2009/177/EY liitteen I muuttamisesta siltä osin kuin on kyse Kroatian asemasta koikarpin herpesviruksen (KHV-tauti) ja Suomen asemasta tarttuvan vertamuodostavan kudoksen kuolion (IHN) osalta, bonamioosi-nilviäistaudista (Bonamia ostreae) vapaiden Irlannin alueiden luettelon ja marteilioosi-nilviäistaudista (Marteilia refringens) vapaiden Yhdistyneen kuningaskunnan alueiden luettelon osalta sekä päätöksen 2010/221/EU liitteen I muuttamisesta ostereiden herpesviruksesta 1 μvar (OsHV-1 μVar) vapaiden Yhdistyneen kuningaskunnan alueiden osalta (tiedoksiannettu numerolla C(2018) 4381) (ETA:n kannalta merkityksellinen teksti.)

16.7.2018   
            
            
               FI
            
            
               Euroopan unionin virallinen lehti
            
            
               L 178/9
            
         KOMISSION TÄYTÄNTÖÖNPANOPÄÄTÖS (EU) 2018/998,
   annettu 12 päivänä heinäkuuta 2018,
   päätöksen 2009/177/EY liitteen I muuttamisesta siltä osin kuin on kyse Kroatian asemasta koikarpin herpesviruksen (KHV-tauti) ja Suomen asemasta tarttuvan vertamuodostavan kudoksen kuolion (IHN) osalta, bonamioosi-nilviäistaudista (Bonamia ostreae) vapaiden Irlannin alueiden luettelon ja marteilioosi-nilviäistaudista (Marteilia refringens) vapaiden Yhdistyneen kuningaskunnan alueiden luettelon osalta sekä päätöksen 2010/221/EU liitteen I muuttamisesta ostereiden herpesviruksesta 1 μvar (OsHV-1 μVar) vapaiden Yhdistyneen kuningaskunnan alueiden osalta
   
      
         (tiedoksiannettu numerolla C(2018) 4381)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan, 49 artiklan 1 kohdan, 50 artiklan 3 kohdan, 51 artiklan 2 kohdan ja 53 artiklan 3 kohdan,
   sekä katsoo seuraavaa:
   
               (1)
            
            
               Komission päätöksen 2009/177/EY (2) liitteessä I olevassa C osassa on tietyistä direktiivin 2006/88/EY liitteessä IV olevassa II osassa tarkoitetuista taudeista vapaiksi julistettujen jäsenvaltioiden, vyöhykkeiden ja osastojen luettelo.
            
         
               (2)
            
            
               Kyseisessä luettelossa Kroatian koko alue on tätä nykyä julistettu koikarpin herpesviruksesta (KHV-tauti) vapaaksi alueeksi ja Suomen koko alue on julistettu tarttuvasta vertamuodostavan kudoksen kuoliosta (IHN) vapaaksi alueeksi. Kyseiset jäsenvaltiot ovat kuitenkin viime vuosina ilmoittaneet useista näiden tautien taudinpurkauksista.
            
         
               (3)
            
            
               Kumpikin jäsenvaltio on lähettänyt komissiolle tietoja, jotka osoittavat niiden toteuttaneen direktiivin 2006/88/EY mukaisia toimenpiteitä kyseisten taudinpurkausten torjumiseksi. Kyseiset toimenpiteet ovat edelleen käynnissä joillakin alueilla.
            
         
               (4)
            
            
               Irlannin koko rannikko kahdeksaa lahtea lukuun ottamatta on kyseisessä luettelossa tätä nykyä julistettu bonamioosi-nilviäistaudista (Bonamia ostreae) vapaaksi alueeksi. Bonamioosi-nilviäistaudin toisessa lahdessa Irlannissa kyseisestä taudista vapaiden alueiden luetteloon kuuluvalla alueella esiintyneen viimeaikaisen taudinpurkauksen vuoksi rajoituksia on otettu käyttöön ja sovelletaan edelleen direktiivin 2006/88/EY mukaisesti.
            
         
               (5)
            
            
               Lisäksi Pohjois-Irlannin koko rannikko on julistettu marteilioosi-nilviäistaudista (Marteilia refringens) vapaaksi alueeksi. Yhdistynyt kuningaskunta on kuitenkin ilmoittanut kahdesta tämän taudin taudinpurkauksesta kahdessa eri lahdessa Pohjois-Irlannissa. Siirtorajoituksia on otettu käyttöön ja sovelletaan edelleen direktiivin 2006/88/EY mukaisesti.
            
         
               (6)
            
            
               Kroatian, Suomen, Irlannin ja Yhdistyneen kuningaskunnan toimittamien tietojen mukaan kyseisiä alueita ei pitäisi sisällyttää mainituista taudeista vapaiden alueiden luetteloon, ja Kroatian, Suomen, Irlannin ja Yhdistyneen kuningaskunnan taudista vapaiden alueiden maantieteelliset rajat olisi tämän vuoksi saatettava ajan tasalle.
            
         
               (7)
            
            
               Päätöksen 2010/221/EU (3) liitteessä I on tietyistä direktiivin 2006/88/EY liitteessä IV olevassa II osassa tarkoitetuista taudeista vapaina pidettyjen jäsenvaltioiden, vyöhykkeiden ja osastojen luettelo.
            
         
               (8)
            
            
               Pohjois-Irlannin aluetta Yhdistyneessä kuningaskunnassa pidetään tiettyjä lahtia lukuun ottamatta tätä nykyä ostereiden herpesviruksesta 1 μvar (OsHV-1 μVar) vapaana alueena. Toisessa lahdessa esiintyneen virustaudin OsHV-1 μVar viimeaikaisen taudinpurkauksen vuoksi Yhdistyneen kuningaskunnan taudista vapaan alueen maantieteelliset rajat olisi tämän vuoksi saatettava ajan tasalle.
            
         
               (9)
            
            
               Päätöksen 2009/177/EY liitettä I ja päätöksen 2010/221/EU liitettä I olisi näin ollen muutettava.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2009/177/EY liitteessä I olevan C osan taulukon neljäs sarake ”Taudista vapaan alueen maantieteelliset rajat (jäsenvaltio, vyöhykkeet ja osastot)” seuraavasti:
   
               1)
            
            
               korvataan rivillä ”Koikarpin herpesvirus (KHV-tauti)” Kroatiaa koskeva kohta seuraavasti: ”Koko alue, lukuun ottamatta seuraavia vyöhykkeitä: vyöhyke, joka muodostuu vesiviljelyn tuotantoyrityksestä Donji Miholjacissa (hyväksyntänumero 2HR0109) ja Dravajoesta Dubravan padolta sen suulle Tonavalla, ja vyöhyke, joka muodostuu vesiviljelyn tuotantoyrityksestä Grudnjakissa (hyväksyntänumero 2HR0177) ja Vučicajoen koko vesiväylästä sen suulle Karašicajoella ja Karašicajoelta sen suulle Drava-joella”;
            
         
               2)
            
            
               korvataan rivillä ”Tarttuva vertamuodostavan kudoksen kuolio (IHN)” Suomea koskeva kohta seuraavasti: ”Koko alue, lukuun ottamatta rannikkovyöhykkeen osastoa Iin Kuivaniemessä ja seuraavia vesistöalueita: 14.72 Virmasvesi, 14.73 Nilakka, 4.74 Saarijärven alue ja 4.41 Pielisen alue”;
            
         
               3)
            
            
               korvataan rivillä ”Bonamioosi-nilviäistauti (Bonamia ostreae)” Irlantia koskeva kohta seuraavasti:
               ”Irlannin koko rannikko, lukuun ottamatta seuraavia alueita:
               
                           1.
                        
                        
                           Cork Harbour;
                        
                     
                           2.
                        
                        
                           Galway Bay;
                        
                     
                           3.
                        
                        
                           Ballinakill Harbour;
                        
                     
                           4.
                        
                        
                           Clew Bay;
                        
                     
                           5.
                        
                        
                           Achill Sound;
                        
                     
                           6.
                        
                        
                           Loughmore, Blacksod Bay;
                        
                     
                           7.
                        
                        
                           Lough Foyle;
                        
                     
                           8.
                        
                        
                           Lough Swilly;
                        
                     
                           9.
                        
                        
                           Kilkieran Bay.”;
                        
                     
         
               4)
            
            
               korvataan rivillä ”Marteilioosi-nilviäistauti (Marteilia refringens)” Yhdistynyttä kuningaskuntaa koskeva kohta seuraavasti:
               ”Ison-Britannian koko rannikko
               Pohjois-Irlannin koko rannikko, lukuun ottamatta alueita Belfast Lough ja Dundrum Bay
               Guernseyn ja Hermin koko rannikko
               Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.
               Mansaaren koko rannikko”
            
         2 artikla
   Muutetaan päätöksen 2010/221/EU liitteessä I olevan taulukon neljännessä sarakkeessa ”Hyväksyttyjen kansallisten toimenpiteiden kohteena olevan alueen maantieteelliset rajat” rivillä ”Ostereiden herpesvirus 1 μνar (OsHV-1 μVar)” Yhdistynyttä kuningaskuntaa koskeva kohta seuraavasti:
   
      ”Ison-Britannian alue, lukuun ottamatta alueita Roachjoki, Crouchjoki, Blackwater Estuary ja Colnejoki Essexissä, Kentin pohjoisrannikko, Poole Harbour Dorsetissa ja Teignjoki Devonissa
      Pohjois-Irlannin alue, lukuun ottamatta alueita Dundrum Bay, Killough Bay, Lough Foyle, Carlingford Lough, Larne Lough ja Strangford Lough
      Guernseyn alue”.
   
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä heinäkuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  Komission päätös 2009/177/EY, tehty 31 päivänä lokakuuta 2008, neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta (EUVL L 63, 7.3.2009, s. 15).
   
      (3)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 20.4.2010, s. 7).